Έξω φτώχεια και καλή καρδιά

Το Έξω φτώχεια και καλή καρδιά είναι ασπρόμαυρη ελληνική ρομαντική  κωμική ταινία του 1964 σε σκηνοθεσία Πάνου Γλυκοφρύδη και σενάριο του Γιώργου Οικονομίδη. Πρωταγωνιστούν οι Θανάσης Βέγγος, Γιώργος Οικονομίδης, Ανδρέας Ντούζος, Μάριον Σίβα και ο Λαυρέντης Διανέλλος.

Πλοκή
Ο Θανάσης Κούτρας φεύγει από το Μεσολόγγι και έρχεται στην Αθήνα για να βρει τον παρουσιαστή του δημοφιλούς ραδιοφωνικού διαγωνισμού Νέα Ταλέντα, Γιώργο Οικονομίδη, έχοντας σαν σκοπό να κάνει και αυτός καριέρα στις σόουμπιζ. Ο παρουσιαστής βλέποντας οτι ο Θανάσης Κούτρας δεν έχει κάποιο ιδιαίτερο ταλέντο για να τον προωθήσει, προσπαθεί να τον αποφύγει, παρά την επιμονή του Θανάση. Για να τον ξεφορτωθεί, του προτείνει να ανοίξει ένα γραφείο αναζήτησης νέων ταλέντων.

Ο Θανάσης αποδέχεται την πρόταση του Οικονομίδη και ένας από τους πρώτους πελάτες του θα είναι ένας νεαρός φοιτητής, ο Κώστας Λυρίδης, που θέλει διακαώς να γίνει ηθοποιός. Στο γραφείο του Κούτρα θα κάνει την εμφάνισή του ο βιομήχανος Λυρίδης, ο οποίος είναι ο πατέρας του Κώστα και είναι τελείως αντίθετος στην ίδεα να γίνει ο γιος του ηθοποιός. Ο Θανάσης Κούτρας, μη θέλοντας να χάσει τον πελάτη του, υπόσχεται στον πατέρα του να κάνει ότι μπορεί για να απότρεψει τον Κώστα να γίνει ηθοποιός.

Ο Κώστας μαθαίνει για την επίσκεψη του πατέρα του στο γραφείο του Θανάση, αλλα δείχνει αποφασισμένος να μην κάνει πίσω. Ο βιομήχανος Λυρίδης πείθεται τελικά να χρηματοδοτήσει την παραγωγή της ταινίας Η βίλα με τα τζάνερα, με πρωταγωνιστή τον γιο του, αλλά ταυτόχρονα αναθέτει στον Γιώργο Οικονομίδη να τον πείσει να μην εγκαταλείψει τις σπουδές του.

Εν τω μεταξύ η Ελένη Γαληνού, μια πλούσια κοπέλα που είναι ερωτευμένη με τον Κώστα γίνεται γραμματέας του Θανάση. Ο Θανάσης ξεκινάει την παραγωγή της ταινίας και ερωτεύεται την Ελένη, για να πέσει στη συνέχεια απ’ τα σύννεφα, όταν μαθαίνει ότι ο πατέρας της είναι πολύ πλούσιος και ότι αυτή αγαπάει τον Κώστα, ο οποίος όμως όπως φαίνεται δεν κάνει για ηθοποιός, ενώ τα γυρίσματα σταματούν. Όμως, ο γενναιόδωρος πατέρας του Κώστα δεν απαιτεί να πάρει πίσω τα λεφτά του, και ο Θανάσης μπορεί να διατηρήσει το γραφείο του, περιμένοντας και άλλα «ταλέντα».

 Διανομή ρόλων 
Θανάσης Βέγγος – Θανάσης Κούτρας
Γιώργος Οικονομίδης – Γιώργος ΟικονομίδηςΑνδρέας Ντούζος – Κώστας Λυρίδης
Μάριον Σίβα – Ελένη ΓαληνούΛαυρέντης Διανέλλος – βιομήχανος Λυρίδης
Κώστας Δούκας – πατέρας Ελένης
Νανά Σκιαδά – μέντιουμ Κικίτσα
Κώστας Παπαχρήστος – αστυνομικός
Ράλλης Αγγελίδης – Συκάς
Σούλη Σαμπάχ – Ελένη Καρρά, διαγωνιζόμενη στα "Νέα Ταλέντα"
Δημήτρης Νικολαΐδης – σύζυγος Ελένης Καρρά
Γιώργος Βελέντζας – αστυνομικός
Παναγιώτης Καραβουσιάνος
Κώστας Μεντής – φουστανελάς σε κινηματογραφικό γύρισμα
Ταϋγέτη– Καλλιθέα, δακτυλογράφος
Βαλεντίνη Ρούλη – φίλη Ελένης
Πέτρος Πανταζής – φίλος Κώστα
Δημήτρης Κούκης – αστυνομικός
Σταύρος Ιατρίδης
Ανδρέας Λιναρδάτος – υποψήφιο ταλέντο
Φιλήμων Μεθυμάκης – υποψήφιο ταλέντο, ο μουγκός 
Βαγγέλης Παπαθανασόπουλος – στην είσοδο του ραδιοφωνικού σταθμού
Δημήτρης Σημηριώτης – διαχειριστής πολυκατοικίας

Συμμετέχουν επίσης οι τραγουδίστριες Πόπη Αστεριάδη και Μανταλένα και στην χορογραφία είναι ο Γιάννης Φλερύ με την Λίντα Άλμα

 Κυκλοφορία 
Η ταινία έκανε πρεμιέρα στις 19 Οκτωβρίου 1964 στους κινηματογράφους Αβέρωφ, Ίρις, Κοσμοπόλιτ, Σελέκτ και Ρίντα στην Αθήνα, ενώ σύγχρονως ξεκίνησε και η προβολή της στους κινηματογράφους Παλλάς του Περαιά,  Αρίων της  Θεσσαλονίκης και Ζάππειον της Βέροιας.

 Υποδοχή 
 Κριτικές 
Κατά την διάρκεια προβολής της ταινίας, η εφημερίδα Έθνος, έδωσε μια θετική κριτική στην ταινία αναφέροντας χαρακτηριστικά πως ο Γιώργος Οικονομίδης και ο Θανάσης Βέγγος συνθέτουν ένα κονσέτο που προσδίδει πολύ μπρίο στο φιλμ αυτό που έχει πλήθος διασκεδαστικές σκηνές. Βέβαια το συνολικό αποτέλεσμα κάτι το υψηλής ποιοτικής στάθμης, ο θεατής όμως φεύγει έχοντας περάσει δυο ευχάριστες ώρες. Πλάι στην βασική διάδα κινείται ένα πλήθος γνωστών καλλιτεχνών που συνθέτουν ένα σύνολο συμπαθητικό.

Παραπομπές

Εξωτερικοί σύνδεσμοι



Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Πάνου Γλυκοφρύδη
Κατηγορία:Ταινίες γυρισμένες στην Αθήνα 
Κατηγορία:Ταινίες του 1964
Κατηγορία:Ταινίες με μουσική σύνθεση Μίμη Πλέσσα